Analoogsüsteemi loetakse esimese põlvkonna tehnoloogiaks. Need on näiteks ka Eestis kasutusel olnud NMT (Nordic Mobile Technology) ja USA-s AMPS (Advanced MobileTelephone Service). Digitaalsed kärgsüsteemid kuuluvad teise generatsiooni. Digitaalsüsteemide vajadus tekkis 1990. aastate alguses mobiiltelefoni populaarsuse kiire kasvu tõttu. Enimkasutatavad on tänapäeval GSM (Global System for Mobile Communication) Euroopas, IS-54 Põhja-Ameerikas ja JDC (Japanese Digital Cellular) Jaapanis [18].